CELEX: 32013D0499
Language: mt
Date: 2013-10-10 00:00:00
Title: 2013/499/UE: Deċiżjoni tal-Kummissjoni tal- 10 ta’ Ottubru 2013 dwar miżura meħuda mill-Ġermanja skont l-Artikolu 11 tad-Direttiva Nru 2006/42/KE tal-Parlament Ewropew u tal-Kunsill li tipprojbixxi t-tqegħid fis-suq ta’ mini-ATV tat-tip HB-ATV49Q-Electric manifatturata minn Huabao Electric Appliance Co. Ltd. (notifikata bid-dokument C(2013) 6552)  Test b’relevanza għaż-ŻEE

12.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 272/55
            
         DEĊIŻJONI TAL-KUMMISSJONI
   tal-10 ta’ Ottubru 2013
   dwar miżura meħuda mill-Ġermanja skont l-Artikolu 11 tad-Direttiva Nru 2006/42/KE tal-Parlament Ewropew u tal-Kunsill li tipprojbixxi t-tqegħid fis-suq ta’ mini-ATV tat-tip HB-ATV49Q-Electric manifatturata minn Huabao Electric Appliance Co. Ltd.
   (notifikata bid-dokument C(2013) 6552)
   (Test b’relevanza għaż-ŻEE)
   (2013/499/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2006/42/KE tal-Parlament Ewropew u tal-Kunsill tas- 17 ta' Mejju 2006 dwar il-makkinarju, u li temenda d-Direttiva 95/16/KE (1) u b’mod partikolari l-Artikolu 11 tagħha,
   Billi:
   
               (1)
            
            
               Skont l-Artikolu 11(2) tad-Direttiva 2006/42/KE, l-awtoritajiet Ġermaniżi nnotifikaw lill-Kummissjoni u lill-Istati Membri l-oħra b’miżura li tipprojbixxi t-tqegħid fis-suq ta’ mini-ATV elettrika (vettura all-terrain) tat-tip HB-ATV49Q-Electric immanifatturata minn HuaBao Electric Appliance Co. Ltd., Zhiying Street, Guashan Industry Area, Yongkang, Zhejiang, iċ-Ċina, importata fl-UE minn QBB Funsporthandel, Hofstraβe 21, 56841 Traben-Trarbach, il-Ġermanja.
            
         
               (2)
            
            
               Ir-raġuni mogħtija mill-awtoritajiet Ġermaniżi kienet in-nuqqas ta’ konformità tal-mini-ATV ma’ dawn ir-rekwiżiti essenzjali tas-saħħa u s-sikurezza stabbiliti fl-Anness I tad-Direttiva 2006/42/KE:
               
                           —
                        
                        
                           1.3.2 - Ir-riskju ta’ ksur waqt it-tħaddim
                           Il-frejm tal-ATV kellu probabbiltà li jinkiser waqt l-użu minħabba l-kwalità ħażina tal-welding;
                        
                     
                           —
                        
                        
                           1.3.7 - Riskji li għandhom x’jaqsmu mal-partijiet li jiċċaqilqu
                           It-trażmissjoni biċ-ċinga (belt drive) kienet aċċessibbli u mingħajr ilqugħ protettiv;
                        
                     
                           —
                        
                        
                           1.7.3 - Immarkar tal-makkinarju
                           L-immarkar ma kienx jinkludi l-isem sħiħ u l-indirizz tal-manifattur;
                        
                     
                           —
                        
                        
                           1.7.4 - Struzzjonijiet
                           Il-mini-ATV ma kinetx akkumpanjata bi struzzjonijiet bil-Ġermaniż.
                        
                     
         
               (3)
            
            
               L-awtoritajiet Ġermaniżi indikaw li, filwaqt li l-prodott kellu t-tikketta KE, ma kellux dikjarazzjoni tal-konformità tal-KE miktuba u ffirmata mill-manifattur jew mir-rappreżentant awtorizzat tiegħu, kif meħtieġ skont l-Artikolu 5(1)(e) tad-Direttiva Nru 2006/42/KE.
            
         
               (4)
            
            
               In-notifika kienet akkumpanjata minn rapport ta’ spezzjoni stabbilit mil-Landesamt für Umwelt, Wasserwirtschaft und Gewerbeaufsicht Rheinland-Pfalz.
            
         
               (5)
            
            
               Skont il-proċedura stabbilita fl-Artikolu 11(3) tad-Direttiva Nru 2006/42/KE, il-Kummissjoni kitbet lill-manifattur u lill-importatur, fejn talbithom jikkummentaw dwar il-miżuri meħuda mill-awtoritajiet Ġermaniżi. Ma waslet ebda tweġiba.
            
         
               (6)
            
            
               Il-verifika tal-evidenza mogħtija mill-awtoritajiet Ġermaniżi tikkonferma li l-mini-ATV elettrika tat-tip HB-ATV49Q-Electric manifatturata minn Huabao Electric Appliance Co. Ltd. mhix konformi mar-rekwiżiti essenzjali tas-saħħa u s-sikurezza tad-Direttiva Nru 2006/42/KE u li dan in-nuqqas ta’ konformità jwassal għal riskji serji ta’ korriment tal-utenti,
            
         ADOTTAT DIN ID-DEĊIŻJONI:
   Artikolu 1
   Il-miżura meħuda mill-awtoritajiet Ġermaniżi li tipprojbixxi t-tqegħid fis-suq ta’ mini-ATV elettrika tat-tip HB-ATV49Q-Electric manifatturata minn Huabao Electric Appliance Co. Ltd. hija ġustifikata.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, l-10 ta’ Ottubru 2013.
      
         
            Għall-Kummissjoni
         
         Antonio TAJANI
         
            Viċi President
         
      
   
   
      (1)  ĠU L 157, 9.6.2006, p. 24.